《挽潘孺人 其一》
宋代·黄干

闻说初年失偶时，回看囊箧鬓成丝。谁知旧室如新室，解抚前成似后成。

南涧蘋生方得助，河阳花落不胜悲。高楼百尺今休上，望著佳城空泪垂。

作者简介：（1152—1221）宋福州闽县人，字直卿，号勉斋。黄瑀子。少从朱熹学，熹以女妻之。及熹病重，以所著书授干，托传其学。以荫补官，历知新淦县、汉阳军、安庆府等，多有惠政。曾讲学于白鹿洞书院。后召为大理丞，不拜，归里授徒讲学以终。卒谥文肃。有《勉斋集》。